Hjertet er en muskelstruktur som består av fire hulrom, et venstre og et høyre forkammer og et venstre og et høyre hjertekammer (). Det venøse blodet fra kroppen kommer inn til høyre forkammer fra den øvre og nedre store hulvenen ( og ). Derfra pumpes blodet gjennom tricuspidalklaffen til høyre hjertekammer, og derfra gjennom pulmonalklaffen og ut i lungearterien til det lille kretsløpet (også kalt lungekretsløpet eller pulmonalkretsløpet). Via det lille kretsløp blir blodet tilført oksygen fra lungene, og det oksygenerte blodet kommer så tilbake til hjertet i venstre forkammer fra lungevenene (). Blodet pumpes så ut i venstre ventrikkel gjennom mitralklaffen, for så å bli pumpet ut gjennom aortaklaffen og ut i den store livpulsåren ().